वीना मलिक ने पूर्व प्रेमी को किए धमकी भरे कॉल्स - Veena malik threatened ex boyfriend - AajTak
वीना मलिक ने पूर्व प्रेमी को किए धमकी भरे कॉल्स
अपनी शादी के कुछ दिनों बाद ही पाकिस्तानी एक्ट्रेस वीना मलिक मुसीबतों में फंसती नजर आ रही हैं. वीना पर पूर्व प्रेमी और उसके परिवार को धमकी देने का आरोप लगा है. मुंबई में रहने वाले उनके एक्‍स ब्‍वॉयफ्रेंड प्रशांत ने आरे पुलिस स्टेशन में शनिवार को शिकायत दर्ज करवाई है.
एक्‍स ब्‍वॉयफ्रैंड प्रशांत के साथ वीना मलिक
आज तक वेब ब्‍यूरो [Edited By: स्‍वपनल सोनल]
नई दिल्‍ली, 28 दिसंबर 2013, अपडेटेड 29 दिसंबर 2013 13:19 IST
गौरतलब है कि वीना मलिक ने हाल ही दुबई में शादी की है. वहीं, शादी से पहले वीना के ब्‍वॉयफ्रेंड रहे प्रशांत का कहना है कि वह और वीना डेढ़ साल में रिलेशनशिप में हैं. वह कहते हैं, 'शादी से पहले वो मेरे साथ ही थी और दुबई जाने को लेकर मुझे बताया भी था. लेकिन वहां जाकर उसने शादी कर ली. मुझे यह बात मीडिया से ही पता चली. मैं खबर सुनकर शॉक हो गया. जब मैंने इस बारे में मीडिया से बात की तब वीना की तरफ से मुझे धमकी भरे फोन कॉल आने लगे. उसने मुझसे कहा कि यदि मैंने मीडिया में कुछ भी कहा तो वह मुझे बदनाम कर देगी. वह मुझे और मेरी फैमिली को देख लेने की धमकी दे रही है.'
मामले में पुलिस ने अभी एफआईआर नहीं ली है. प्रशांत के मुताबिक पुलिस ने सेक्शन 506 के तहत अभी इसे साधारण शिकायत माना है और कहा है कि वीना अभी बाहर है इसलिए वह कुछ नहीं कर सकते. पुलिस ने मुझे कोर्ट जाकर केस करने को कहा है तभी जाकर पुलिस कुछ एक्‍शन ले सकेगी.
वीना मलिक ने रचाई शादी, देखिए Reception की तस्‍वीरें...
वीना मलिक का हॉट फोटोशूट... | विवादित फोटो